open-index/open-wikipedia-markdown huggingface dataset:
গাংপুর রেলওয়ে স্টেশন

**গাংপুর রেলওয়ে স্টেশন** হল হাওড়া–বর্ধমান প্রধান রেলপথ-এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। গাংপুর রেলওয়ে স্টেশনটি হাওড়া রেলওয়ে বিভাগের একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় নিরানকারি কলোনি, গাংপুর, জটরাম এ অবস্থিত। স্টেশনটি গাংপুর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৮৮ কি.মি. দূরে স্টেশনটি অবস্থিত।

## ইতিহাস
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। ১লা ফেব্রুয়ারি ১৮৫৫ সালে হাওড়া থেকে রানিগঞ্জ পর্যন্ত হাওড়া-বর্ধমান মেইন লাইন এ প্রথম রেল চালু হয়। ১লা জানুয়ারি ১৮৮৫ ট্র্যাফিকের জন্য ব্যাণ্ডেল থেকে বর্ধমান লাইন খোলা হয়েছিল। হাওড়া-বর্ধমান মেইন লাইনের বিদ্যুৎকৌশলটি ১৯৫৭ সালে ব্যাণ্ডেল পর্যন্ত ৩০০০ ভোল্ট ডিসি সিস্টেমের মাধ্যমে শুরু হয়েছিল। হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়। 

## তথ্যসূত্র

বিষয়শ্রেণী:পূর্ব বর্ধমান জেলার রেলওয়ে স্টেশন
বিষয়শ্রেণী:হাওড়া রেলওয়ে বিভাগ
বিষয়শ্রেণী:১৮৫৫-এ চালু রেলওয়ে স্টেশন
বিষয়শ্রেণী:কলকাতা শহরতলি রেল স্টেশন
বিষয়শ্রেণী:১৮৫৫-এ ভারতে চালু রেলওয়ে স্টেশন
বিষয়শ্রেণী:পূর্ব লাইন (কলকাতা শহরতলি রেল)
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
ফিল্ড (দ্ব্যর্থতা নিরসন)

## গণিত
* ফিল্ড (গণিত): গণিতের একটি বিশেষ ধারণা সম্পর্কে
রোমান সানা

**রোমান সানা** (জন্ম ৮ জুন ১৯৯৫) একজন বাংলাদেশী তীরন্দাজ। তিনি ২০১৯ বিশ্ব আর্চারি চ্যাম্পিয়নশিপের পুরুষ একক ইভেন্টে ব্রোঞ্জ পদক লাভ করেন। তিনি প্রথম বাংলাদেশি হিসেবে এই প্রতিযোগিতার ইতিহাসে পদক লাভ করেন। ২০১৯ সালে ফিলিপাইনে অনুষ্ঠিত এশিয়া কাপ র‍্যাঙ্কিং টুর্নামেন্টের ব্যক্তিগত ইভেন্টে স্বর্ণপদক জিতেন।

## প্রাথমিক জীবন
আবদুল গফুর সানা ও বিউটি বেগমের পরিবারে রোমান জন্মগ্রহণ করেন এবং তিনি তার শৈশব খুলনার কয়রা গ্রামে কাটান। তিনি ছোটবেলায় বাঁশের তৈরি তীর-ধনুক দিয়ে খেলতেন। বিডিনিউজ টোয়েন্টিফোর ডটকমকে দেওয়া এক সাক্ষাত্কারে তিনি বলেন যে তিনি বিদ্যালয়ের প্রতি খুব বেশি মনোযোগী ছিলেন, এর পরিবর্তে তিনি ফুটবল খেলতে ব্যস্ত থাকতেন। নবম শ্রেণির ছাত্র থাকা অবস্থায় তিনি তীরন্দাজিতে হাত দেন।

## কর্মজীবন

### ক্রীড়াঙ্গন
২০১০ সালে তীরন্দাজিতে সানার অভিষেক হয়। একই বছর তিনি তার প্রথম আন্তর্জাতিক প্রতিযোগিতায় অংশ নেন। ২০১৩ সালের বাংলাদেশ গেমসে রিকার্ভ একক ও দলগততে সোনা জয় করেন। ২০১৪ সালে 'প্রথম এশিয়ান আর্চারি গ্রাঁ প্রি' এবং ২০১৭ সালে কিরগিজস্তানে 'আন্তর্জাতিক আর্চারি টুর্নামেন্ট'-এ তিনি স্বর্ণ পদক জিতেন।

২০১৯ সালের ১৩ জুন, তিনি সবাইকে অবাক করে, ২০১৯ বিশ্ব আর্চারি চ্যাম্পিয়নশিপের চতুর্থ রাউন্ডে দুইবারের বিশ্ব চ্যাম্পিয়ন কিম ও-জিনকে পরাজিত করে। এর ফলে তিনি একইসাথে ২০২০ সালে অনুষ্ঠেয় টোকিও অলিম্পিকে অংশ নেয়ার যোগ্যতা অর্জন করেন। সাধারণত যোগ্যতা অর্জন করতে না পারার কারণে বাংলাদেশী খেলোয়াড়রা অলিম্পিকে আমন্ত্রণের ভিত্তিতে অংশ নিয়ে থাকেন। কিম ও-জিনকে পরাজিত করার পর, কোয়ার্টার ফাইনালে তিনি ওলন্দাজ সিজেফ ভ্যান ডেন বার্গকে পরাজিত করেন, তবে সেমিফাইনালে তিনি খায়রুল আনুয়ার মোহাম্মদের নিকট পরাজিত হন যিনি পরবর্তীতে রৌপ্য পদক জয় করেন। পরে ১৬ জুন, তিনি ব্রোঞ্জ জয়ের খেলায় ইতালীয় তীরন্দাজ মাউরো নেসপোলিকে ৭-১ সেট পয়েন্টে হারান। প্রথম দুই সেটে রোমান সানা ৪-০ তে এগিয়ে ছিলেন, তৃতীয় সেটে মাউরো নেসপোলি ১ পয়েন্ট অর্জন করেন, পরের তিন সেটে রোমান আবার মাউরো নেসপোলিকে হারিয়ে দিয়ে ব্রোঞ্জ পদক লাভ করেন। যেকোনো খেলার বিশ্ব প্রতিযোগিতায় সেটিই ছিল বাংলাদেশের প্রথম কোনো পদক। ২০১৯ সালের দক্ষিণ এশীয় গেমসে বাংলাদেশ দলের অর্জিত ১০টি স্বর্ণ পদকের মধ্যে তিনি একাই ৩টি পদক জয় করেন।

### চাকুরি
২০১৪ সালে তিনি বাংলাদেশ আনসারে সৈনিক পদে যোগদান করেন। সংস্থাটি ২০২০ সালের জানুয়ারি'তে তাকে ল্যান্স নায়েক পদে পদোন্নতি দেয়।

## সাফল্য
বাংলাদেশের প্রতিনিধি হিসেবে রোমান সানা'র পদক জয়ের রেকর্ড নিম্নরূপ

## তথ্যসূত্র

## বহিঃসংযোগ
* বিশ্ব তীরন্দাজী ফেডারেশনে রোমান সানা 

বিষয়শ্রেণী:১৯৯৫-এ জন্ম
বিষয়শ্রেণী:বাংলাদেশী পুরুষ তীরন্দাজ
বিষয়শ্রেণী:বিশ্ব তীরন্দাজী চ্যাম্পিয়নশিপের পদক বিজয়ী
বিষয়শ্রেণী:২০১৪ এশিয়ান গেমসের তীরন্দাজ
বিষয়শ্রেণী:২০১৮ এশিয়ান গেমসের তীরন্দাজ
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:কয়রা উপজেলার ব্যক্তি
বিষয়শ্রেণী:বাংলাদেশের অলিম্পিক তীরন্দাজ
বিষয়শ্রেণী:২০২০ গ্রীষ্মকালীন অলিম্পিকের তীরন্দাজ
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাঙালি
বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী
বিষয়শ্রেণী:২০২২ এশিয়ান গেমসের তীরন্দাজ
বিষয়শ্রেণী:তীরন্দাজীতে ইসলামিক সলিডারিটি গেমস পদক বিজয়ী
বিষয়শ্রেণী:খুলনার ক্রীড়াবিদ
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
আসাল

**আসাল** বা **ভাদু** বা **বাতরি** বা **গোডা** বা **হরিনা** হচ্ছে *ভাইটেক্স* গণের একটি সপুষ্পক উদ্ভিদের প্রজাতি। বাংলাদেশ উদ্ভিদ ও প্রাণী জ্ঞানকোষে প্রজাতিটিকে আশংকামুক্ত বলা হয়েছে।

## তথ্যসূত্র

বিষয়শ্রেণী:মিয়ানমারের উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:ভারতের উদ্ভিদ
ফরিদপুর (দ্ব্যর্থতা নিরসন)

**[[ফরিদপুর]]** বাংলাদেশের একটি শহর। এছাড়াও ফরিদপুর শব্দটি দ্বারা নিম্নের যেকোন বিষয় নির্দেশ করা হতে পারে:

## ঢাকা বিভাগ
*ফরিদপুর - ফরিদপুর জেলার প্রধান শহর।
*ফরিদপুর জেলা - বাংলাদেশের ঢাকা বিভাগের একটি জেলা।
*ফরিদপুর সদর উপজেলা - ফরিদপুর জেলার অন্তর্গত একটি উপজেলা।
*ফরিদপুর পৌরসভা, ফরিদপুর - ফরিদপুর সদর উপজেলায় অবস্থিত পৌরসভা।

## রাজশাহী বিভাগ
*ফরিদপুর উপজেলা - রাজশাহী বিভাগের পাবনা জেলার অন্তর্গত একটি উপজেলা।
*ফরিদপুর পৌরসভা, পাবনা - পাবনা জেলার ফরিদপুর উপজেলায় অবস্থিত পৌরসভা।

## সংসদীয় আসন
*ফরিদপুর-১ - ফরিদপুর জেলায় অবস্থিত বাংলাদেশ জাতীয় সংসদের ২১১ নং আসন।
*ফরিদপুর-২ - ফরিদপুর জেলায় অবস্থিত বাংলাদেশ জাতীয় সংসদের ২১২ নং আসন। 
*ফরিদপুর-৩ - ফরিদপুর জেলায় অবস্থিত বাংলাদেশ জাতীয় সংসদের ২১৩ নং আসন।
*ফরিদপুর-৪ - ফরিদপুর জেলায় অবস্থিত বাংলাদেশ জাতীয় সংসদের ২১৪ নং আসন।

## আরো দেখুন

* ফরিদপুর ইউনিয়ন
হাফিজ জুট মিলস লিমিটেড

**হাফিজ জুট মিলস লিমিটেড** বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার অন্যতম প্রধান পাটকল।

## অবস্থান
এই পাটকলটি বাংলাদেশের দক্ষিণ-পূর্বাঞ্চলের চট্টগ্রাম বিভাগের চট্টগ্রাম জেলার সীতাকুণ্ড উপজেলার বারো আউলিয়া শিল্পাঞ্চলে অবস্থিত।

## ইতিহাস
এই শিল্প প্রতিষ্ঠানটি ১৯৬৪ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।

## অবকাঠামো
এই বৃহদায়তন শিল্প-কমপ্লেক্সটি ৬৬.৩৩ একর জায়গা জুড়ে অবস্থিত।

## কর্মরত শ্রমিক ও ব্যবস্থাপনা
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে সাড়ে তিনহাজার শ্রমিক-কর্মকর্তা কর্মরত আছে।

## উৎপাদন ক্ষমতা
এই মিলে রয়েছে ৪৭৭ হেসিয়ান ও ২৩৩ সেকিং লুম এবং গড়ে এর মাসিক উৎপাদন ক্ষমতা ৪৫৮ মেট্রিক টন হেসিয়ান ও ৭৩৮ মেট্রিক টন সেকিং লুম।

## উৎপাদিত পণ্য
* কাপড়
* থলে।

## আরও দেখুন
* বাংলাদেশ পাটকল করপোরেশন;
* বাংলাদেশের পাটকলগুলোর তালিকা।

## তথ্যসূত্র

## বহিঃসংযোগ
* হাফিজ জুট মিলস লিমিটেড - বাংলাদেশ পাটকল করপোরেশন'এর তথ্য বাতায়নে।

বিষয়শ্রেণী:১৯৬৪-এ প্রতিষ্ঠিত
বিষয়শ্রেণী:বাংলাদেশের পাটকল
বৈদ্যুতিক যানবাহন

**বৈদ্যুতিক গাড়ি**, যা ইংরেজিতে ‍সংক্ষেপে **EV** (**Electric Vehicle**)ও বলা হয়। **এসব যানবাহন পরিচালনার জন্য** এক বা একাধিক বৈদ্যুতিক মোটর বা ট্র্যাকশন মোটর ব্যবহার করা হয়।   এসকল যানবাহন সংগ্রাহক সিস্টেমের মাধ্যমে off-vehicles উৎস     হতে চালিত হতে পারে, অথবা  নিজস্ব ব্যাটারি, সৌর প্যানেল বা বৈদ্যুতিক জেনারেটরের মাধ্যমে জ্বালানি শক্তি বিদ্যুৎশক্তিতে রূপান্তিরিত করে চালিত হতে পারে।  বৈদ্যুতিক গাড়িগুলো সড়ক ও রেলগাড়িতে সীমাবদ্ধ নয়, এগুলো জল, স্থল, বৈদ্যুতিক বিমান এবং বৈদ্যুতিক মহাকাশযান এর অন্তর্ভুক্ত রয়েছে।

১৯ শতকের মাঝামাঝি সময়ে বৈদ্যুতিক গাড়ির আবির্ভাব ঘটে, যখন মোটর গাড়ি চালনার জন্য, আরামদায়ক করার জন্য, এবং সহজে পরিচালনা করার জন্য বিদ্যুত ব্যবহারের প্রবণতা ছিল শীর্ষ স্থানে কেননা পেট্রোল চালিত গাড়ি এসকল সুবিধা দিতে পারতো না। আধুনিক অভ্যন্তরীণ জ্বলন ইঞ্জিন প্রায় 100 বছর ধরে মোটর গাড়িগুলির প্রধান পরিচালনা পদ্ধতি , তবে অন্যান্য ধরনের যানবাহন যেমন: ট্রেন এবং ছোট যানবাহনগুলির মধ্যে বৈদ্যুতিক শক্তি প্রচলিত রয়েছে।

২১ শতকে প্রযুক্তিগত উন্নয়ন এবং নবায়নযোগ্য শক্তির উপর বর্ধিত ফোকাসের কারণে বৈদ্যুতিক গাড়ি পুনরুজ্জীবন দেখেছিল।  
[থাম্ব| [টমাস আলভা এডিসন|এডিসন এবং 1914 ডেট্রয়েট ইলেকট্রিক মডেল 47 ( আমেরিকান ইতিহাস জাতীয় জাদুঘর সৌজন্যে) ]]
থাম্ব|১৯১২ সালে একটি অটো শোতে একটি EV এবং একটি পুরাকালের গাড়ি প্রদর্শন


বিষয়শ্রেণী:অসম্পূর্ণ প্রযুক্তি নিবন্ধ
বিষয়শ্রেণী:টেকসই পরিবহন
বিষয়শ্রেণী:১৯শ শতাব্দীতে প্রবর্তিত
বুব

**বুব** মহিলা বা মেয়েদের বুকের স্তন কে বুঝানোর জন্য বা মূঢ় বা মূর্খ ব্যক্তিদের বুঝানোর জন্য একটি গালি। এটি মূলত ইংরেজিভাষী দেশগুলিতে ব্যবহৃত হয়।

মেয়েদের স্তন সম্পর্কে দেখুন স্তন

## শিল্প ও বিনোদন
* দি বুব - ১৯২৬-এর চলচ্চিত্র।

বিষয়শ্রেণী:ডাকনাম
পুলিশ ট্রেনিং সেন্টার, টাঙ্গাইল

**পুলিশ ট্রেনিং সেন্টার, টাঙ্গাইল** বা *পুলিশ প্রশিক্ষণ কেন্দ্র, টাঙ্গাইল* একটি পুলিশ প্রশিক্ষণ কেন্দ্র (**পিটিএস**) যা টাঙ্গাইলে প্রতিষ্ঠিত। বাংলাদেশ পুলিশের শিক্ষানবিশ কন্সটেবলদের প্রশিক্ষণের জন্য প্রতিষ্ঠিত করা হয়।

## বিবরণ
১৯৭২ সালে সর্ব প্রথম এটি আঞ্চলিক পুলিশ প্রশিক্ষণ স্কুল হিসেবে প্রতিষ্ঠিত হয়। এটি টাঙ্গাইলের মির্জাপুর থানার মহেরা গ্রামের জমিদার বাড়িতে অবস্থিত। ১৯৯০ সালে নবায়িত করে পুলিশ ট্রেনিং সেন্টারে (পিটিসি) উন্নীত করা হয়। এখানে উপপুলিশ পরিদর্শক নবায়ন কোর্স ও শিক্ষানবিশ কন্সটেবল ছাড়াও নাবিক, বন রক্ষা বাহিনী, চাকুরীরতদের নবায়ন কোর্সের প্রশিক্ষণও দেওয়া হয়ে থাকে। একজন ডেপুটি ইন্সপেক্টর জেনারেল (ডিআইজি) এই প্রতিষ্ঠানের কমান্ডেন্টের দায়িত্ব পালন করেন। 

## কোর্সসমূহ
প্রধানত প্রশিক্ষণ প্রদান করা হয়ঃ-  

## তথ্যসূত্র

বিষয়শ্রেণী:১৯৭২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:পুলিশ প্রশিক্ষণ কেন্দ্র
বিষয়শ্রেণী:বাংলাদেশের পৌর আইন প্রয়োগকারী সংস্থা
বিষয়শ্রেণী:টাঙ্গাইল জেলার শিক্ষাপ্রতিষ্ঠান
বিষয়শ্রেণী:১৯৭২-এ প্রতিষ্ঠিত
বিষয়শ্রেণী:বাংলাদেশ পুলিশ
আরিফুর রহমান (ফুটবলার)

**মোহাম্মদ আরিফুর রহমান** (জন্ম: ১৫ ফেব্রুয়ারি ১৯৯৯; **আরিফুর রহমান** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব চট্টগ্রাম আবাহনী এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেলে থাকেন।

২০১৭–১৮ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করলেও একটি ম্যাচেও অংশগ্রহণ করেননি। অতঃপর ২০১৮–১৯ মৌসুমে তিনি আরামবাগে যোগদান করেছেন। আরামবাগে এক মৌসুম অতিবাহিত করার পর সাইফের সাথে চুক্তি স্বাক্ষর করেছেন, যেখানে তিনি ১৪ ম্যাচে ২টি গোল করেছেন। ২০২১–২২ মৌসুমে, তিনি সাইফ হতে বাংলাদেশী ক্লাব চট্টগ্রাম আবাহনীতে যোগদান করেছেন।

২০১৯ সালে, আরিফুর বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।

## প্রারম্ভিক জীবন
মোহাম্মদ আরিফুর রহমান ১৯৯৯ সালের ১৫ই ফেব্রুয়ারি তারিখে বাংলাদেশের কুমিল্লায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১৯ সালের ৬ই জুন তারিখে, ২০ বছর ৩ মাস ২৩ দিন বয়সে, আরিফুর লাওসের বিরুদ্ধে ২০২২ ফিফা বিশ্বকাপ বাছাইপর্বের প্রথম প্রবের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ম্যাচের ৫৫তম মিনিটে মধ্যমাঠের খেলোয়াড় রবিউল হাসানের বদলি খেলোয়াড় হিসেবে তিনি মাঠ ত্যাগ করেন; ম্যাচে তিনি ২১ নম্বর জার্সি পরিধান করে একজন বাম পার্শ্বীয় খেলোয়াড় হিসেবে খেলেছেন। ম্যাচটি বাংলাদেশ ১–০ গোলের ব্যবধানে জয়লাভ করেছিল।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আবাহনী লিমিটেডের (চট্টগ্রাম) ফুটবলার
বিষয়শ্রেণী:আরামবাগ ক্রীড়া সংঘের ফুটবলার
বিষয়শ্রেণী:সাইফ স্পোর্টিং ক্লাবের ফুটবলার
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:কুমিল্লার ব্যক্তি
বিষয়শ্রেণী:চট্টগ্রাম বিভাগের ক্রীড়াবিদ
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:বাংলাদেশ পুলিশ ফুটবল ক্লাবের খেলোয়াড়
ভোজ-পরবর্তী নিদ্রালুতা

**ভোজ-পরবর্তী নিদ্রালুতা** বলতে মধ্যাহ্নভোজ বা সান্ধ্যভোজ গ্রহণের কিছু সময় পরের তন্দ্রাচ্ছন্ন ও অলস ভাবকে বোঝায়। এই নিদ্রালুতার দুইটি উপাদান আছে: পৌষ্টিকনালীতে খাবারের উপস্থিতির কারণে প্রতিসমবেদী স্নায়ুতন্ত্রের সক্রিয়নের ফলে দেহে শক্তি হ্রাস পাওয়া এবং এক বিশেষ ধরনের তন্দ্রাচ্ছন্নতা। ভোজ-পরবর্তী নিদ্রালুতা কেন হয়, এ নিয়ে অনেক তত্ত্ব প্রদান করা হয়েছে, যেমন মস্তিষ্কে রক্তপ্রবাহ হ্রাস, ভেগাস স্নায়ুর উদ্দীপনা, নিদ্রার স্নায়ু-হরমোনীয় নিয়ন্ত্রণের বিন্যাস, ইত্যাদি। কিন্তু এগুলির কোনওটিই গভীরভাবে পরীক্ষা করে দেখা হয়নি। ভোজ-পরবর্তী নিদ্রার উপর এ পর্যন্ত যেসব হালকা গবেষণা করা হয়েছে, সেগুলিতে মস্তিষ্কের তড়িৎলেখচিত্রে (Electroencephalography ইলেকট্রোএনসেফালোগ্রাফি বা সংক্ষেপে ইইজি) পরিবর্তন পরিলক্ষিত হয়েছে। আজ পর্যন্ত কেবলমাত্র ফলের মাছি এবং ইঁদুরের ক্ষেত্রে এই ধরনের আচরণের পরিষ্কার প্রতিমান বা মডেল প্রস্তুত করা হয়েছে যেগুলিতে এই আচরণের বংশগতিগত ও স্নায়বিক ভিত্তি নিয়ে গবেষণা করা হয়েছে।

## তথ্যসূত্র

বিষয়শ্রেণী:নিদ্রা
বিষয়শ্রেণী:বিপাক
বিষয়শ্রেণী:খাদ্যগ্রহণ আচরণ
তকলিস আহমেদ

**মোহাম্মদ তকলিস আহমেদ** (জন্ম: ২ অক্টোবর ১৯৯৫; **তকলিস আহমেদ** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশী ক্লাব ঢাকা মোহামেডান এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলে থাকেন।

২০১২–১৩ মৌসুমে, বাংলাদেশী ক্লাব বিজেএমসির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৫–১৬ মৌসুমে তিনি শেখ জামালে যোগদান করেছেন। শেখ জামালে ২ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন, যেখানে তিনি ২৭ ম্যাচে ৭টি গোল করেছেন। পরবর্তীকালে, তিনি শেখ রাসেল এবং স্পোর্টিং বেঙ্গল ইউনাইটেডের হয়ে খেলেছেন। ২০২১–২২ মৌসুমে, তিনি স্পোর্টিং বেঙ্গল ইউনাইটেড হতে বাংলাদেশী ক্লাব ঢাকা মোহামেডানে যোগদান করেছেন।

২০১৪ সালে, তকলিস বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি এরপূর্বে ২০১৩ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১২ ম্যাচে ২টি গোল করেছেন।

দলগতভাবে, তকলিস এপর্যন্ত ২টি শিরোপা জয়লাভ করেছেন, যার সবগুলো তিনি শেখ জামালের হয়ে জয়লাভ করেছেন।

## প্রারম্ভিক জীবন
মোহাম্মদ তকলিস আহমেদ ১৯৯৫ সালের ২রা অক্টোবর তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
তকলিস বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি প্রায় ১ বছরে ৬ ম্যাচে অংশগ্রহণ করে ১টি গোল জয়লাভ করেছেন। তিনি ২০১৪ সালের ১০ই সেপ্টেম্বর তারিখে এক প্রীতি ম্যাচে ভিয়েতনাম অনূর্ধ্ব-২৩ দলের বিরুদ্ধে বাংলাদেশের বয়সভিত্তিক দলের হয়ে প্রথমবারের মতো গোল করেছেন।

২০১৩ সালের ২রা মার্চ তারিখে, মাত্র ১৭ বছর ৫ মাস ১ দিন বয়সে, তকলিস ফিলিস্তিনের বিরুদ্ধে ২০১৪ এএফসি চ্যালেঞ্জ কাপ বাছাইপর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮০তম মিনিটে আক্রমণভাগের খেলোয়াড় মিঠুন চৌধুরীর বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে তকলিস সর্বমোট ৬ ম্যাচে ২টি গোল করেছেন। জাতীয় দলের হয়ে অভিষেকের ৪ দিন পর, বাংলাদেশের জার্সি গায়ে প্রথম গোলটি করেন; ৬ই মার্চ তারিখে, উত্তর মারিয়ানা দ্বীপপুঞ্জের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

## পরিসংখ্যান
### আন্তর্জাতিক

### আন্তর্জাতিক গোল
;অনূর্ধ্ব-২৩

;জাতীয়

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:বিজেএমসি দলের ফুটবলার
বিষয়শ্রেণী:শেখ জামাল ধানমন্ডি ক্লাবের ফুটবলার
বিষয়শ্রেণী:শেখ রাসেল ক্রীড়া চক্রের ফুটবলার
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:২০১৪ এশিয়ান গেমসের ফুটবলার
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:এশিয়ান গেমসে বাংলাদেশের ফুটবলার
২০১৯ আন্তর্জাতিক চ্যাম্পিয়নস কাপ

**২০১৯ আন্তর্জাতিক চ্যাম্পিয়নস কাপ** (অথবা আইসিসি) আন্তর্জাতিক চ্যাম্পিয়ন্স কাপের ৭ম আসর। এটি হচ্ছে একটি প্রীতি ফুটবল প্রতিযোগিতা, যেখানে অংশগ্রহণকারী দলগুলো নিজেদের প্রস্তুতি সম্পন্ন করে থাকে। এই আসরটি ২০১৯ সালের ১৬ই জুলাই শুরু হয়েছে এবং ১০ই আগস্ট শেষ হবে।

এই আসরের বর্তমান চ্যাম্পিয়ন হচ্ছে টটেনহ্যাম হটস্পার, যারা ইয়ুভেন্তুসের সাথে খেলার মাধ্যমে এই আসর শুরু করেছে।

## দল
এই প্রতিযোগিতায় সর্বমোট ১২টি দল অংশগ্রহণ করেছে।

## মাঠ
17 venues for the International Champions Cup were announced on March 26, 2019.

## খেলা

## পয়েন্ট টেবিল
১২টি দলকে তাদের তিনটি ম্যাচের ফলাফলের ভিত্তিতে স্থান দেওয়া হয়, যেখানে সেরা র্যাঙ্কিংয়ের দলটি চ্যাম্পিয়ন হয়। একটি জয়ের জন্য তিন পয়েন্ট এবং হারের জন্য কিছুই না ছাড়াও, একটি পেনাল্টি শুট-আউট জয়ের মূল্য দুই পয়েন্ট, যখন পেনাল্টিতে পরাজয় এক পয়েন্ট অর্জন করে।


## মিডিয়া সম্প্রচার
১৮টি ম্যাচের সবকটিই অবিক্রীত বাজারের জন্য সরাসরি সম্প্রচার করা হবে এবং আইসিসির অফিসিয়াল ওয়েবসাইটের মাধ্যমে বিশ্বের সকল অঞ্চলের জন্য হাইলাইটগুলিও উপলব্ধ।

## আরো দেখুন
* ২০১৯ নারী আন্তর্জাতিক চ্যাম্পিয়নস কাপ

## তথ্যসূত্র

## বহিঃসংযোগ

বিষয়শ্রেণী:ক্রীড়া প্রতিযোগী
বিষয়শ্রেণী:এশীয় ফুটবলের মৌসুম
বিষয়শ্রেণী:আন্তর্জাতিক চ্যাম্পিয়ন্স কাপ
কারণ তোমায় ভালোবাসি

***কারণ তোমায় ভালোবাসি*** হল ২০১৯ সালের একটি বাংলাদেশি চলচ্চিত্র। চলচ্চিত্রটি পরিচালনা করেছেন গোলান মোস্তফা শিমুল এবং চলচ্চিত্রটিতে অভিনয় করেছেন সাব্বির আহমেদ, বিথী রানী সরকার, শুভ, নাফিজা চৌধুরী, তাম্মি, খায়রুল আলম সবুজ , মাহমুদুল ইসলাম মিঠু, সামির আরজুসহ আরো অনেকে।

## অভিনয়ে
* সাব্বির আহমেদ
* বিথী রানী সরকার
* শুভ 
* নাফিজা চৌধুরী
* তাম্মি
* খায়রুল আলম সবুজ
* মাহমুদুল ইসলাম মিঠু
* সামির আরজু

## মুক্তি
চলচ্চিত্রটি ২০১৯ সালের ২২ মার্চ প্রেক্ষাগৃহে মুক্তি পায়।

## তথ্যসূত্র

বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:২০১৯-এর চলচ্চিত্র
কেরামতিয়া মসজিদ ও মাজার

**কেরামতিয়া মসজিদ ও মাজার** মোঘল আমলের শেষের দিকের একটি মসজিদ, রংপুর শহরের কাচারি বাজারের দক্ষিণ পাশে অবস্থিত।

## ইতিহাস
ভারতের জৈনপুর থেকে উনিশ শতকে রংপুরে শাহ কারামত আলী জৌনপুরী এলে তার উদ্যোগে মসজিদটি নির্মাণ করা হয়।

## পুরাতন মসজিদের বর্ণনা
মসজিদটি আয়তাকার,  তিনটি (উঁচু) গোলাকার গম্বুজ বিশিষ্ট। প্রতিটি কোণে অষ্টভূজাকৃতি স্তম্ভ রয়েছে যার উপরে শোভা পাচ্ছে কিউপলা। 

## যোগাযোগ
রংপুরের জিরোপয়েন্টের কাছারি বাজার এলাকা থেকে মাত্র ১০০ গজ দক্ষিণে মুন্সিপাড়া। এ পাড়ারই এক বিশাল মাঠের পাশে কেরামতিয়া জামে মসজিদ অবস্থিত। পাশেই শ্যামাসুন্দরী খাল।

## আরও দেখুন
* মসজিদের তালিকা
* বাংলাদেশের মসজিদের তালিকা
* রংপুর বিভাগের মসজিদের তালিকা

## তথ্যসূত্র

বিষয়শ্রেণী:রংপুর জেলার মসজিদ
বিষয়শ্রেণী:ইসলামি স্থাপত্য
ওয়াহেদ আহমেদ

**মোহাম্মদ ওয়াহেদ আহমেদ** (জন্ম: ৩ ডিসেম্বর ১৯৯৩; **ওয়াহেদ আহমেদ** নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। ওয়াহেদ তার খেলোয়াড়ি জীবনের অধিকাংশ সময় ঢাকা মোহামেডান এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলেছেন।

২০১০–১১ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র ১ মৌসুম অতিবাহিত করেছিলেন; শেখ রাসেলের হয়ে তিনি ৩টি গোল করেছিলেন। অতঃপর ২০১১–১২ মৌসুমে তিনি ঢাকা মোহামেডানে যোগদান করেছিলেন। ঢাকা মোহামেডানে ৩ মৌসুম ১৯টি গোল করেছিলেন। সর্বশেষ ২০১৪–১৫ মৌসুমে, তিনি ঢাকা মোহামেডান হতে ঢাকা আবাহনীতে যোগদান করেছিলেন; ঢাকা আবাহনীর হয়ে ৩ মৌসুম খেলার পর তিনি অবসর গ্রহণ করেছিলেন।

২০১৪ সালে, ওয়াহেদ বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি ২০১৩ সালে বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ৫ ম্যাচে অংশগ্রহণ করেছিলেন।

দলগতভাবে, ওয়াহেদ সর্বমোট ২টি শিরোপা জয়লাভ করেছিলেন, যার সবগুলো তিনি ঢাকা আবাহনীর হয়ে জয়লাভ করেছিলেন।

## প্রারম্ভিক জীবন
মোহাম্মদ ওয়াহেদ আহমেদ ১৯৯৩ সালের ৩রা ডিসেম্বর তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ওয়াহেদ বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছিলেন। ২০১৪ সালের ১৫ই সেপ্টেম্বর তারিখে তিনি ২০১৪ এশিয়ান গেমসে আফগানিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছিলেন। বাংলাদেশের বয়সভিত্তিক দলের হয়ে তিনি ২ ম্যাচে অংশগ্রহণ করেছিলেন।

২০১৩ সালের ৩১শে আগস্ট তারিখে, মাত্র ১৯ বছর ৮ মাস ২৯ দিন বয়সে, ওয়াহেদ নেপালের বিরুদ্ধে ২০১৩ সাফ চ্যাম্পিয়নশিপের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে ওয়াহেদ সর্বমোট ২ ম্যাচে অংশগ্রহণ করেছিলেন।

২০১৫ সালের ৩০শে মে তারিখে ওয়াহেদ ২১ বছর বয়সে বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। বাংলাদেশের ঢাকার বঙ্গবন্ধু জাতীয় স্টেডিয়ামে অনুষ্ঠিত সিঙ্গাপুরের বিরুদ্ধে উক্ত ম্যাচে বাংলাদেশ ২–১ গোলের ব্যবধানে পরাজিত হয়েছিল, ম্যাচটিতে তিনি ৮৩তম মিনিটে বদলি খেলোয়াড় হিসেবে মাঠে প্রবেশ করেছিলেন। আন্তর্জাতিক ফুটবলে, তার ৩ বছরের খেলোয়াড়ি জীবনে তিনি সর্বমোট ৫ ম্যাচে অংশগ্রহণ করেছিলেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শেখ রাসেল ক্রীড়া চক্রের ফুটবলার
বিষয়শ্রেণী:আবাহনী লিমিটেডের (ঢাকা) ফুটবলার
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:২০১৪ এশিয়ান গেমসের ফুটবলার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:এশিয়ান গেমসে বাংলাদেশের ফুটবলার
কেন ফ্লাওয়ার

*কেন ফ্লাওয়ার*' (৩০ জুন ১৯১৪ - ২ সেপ্টেম্বর ১৯৮৭) দক্ষিণ রোডেশীয়া অঞ্চলে দক্ষিণ আফ্রিকার পুলিশ কর্মকর্তা ছিলেন। ১৯৪৮ সালে ব্রিটিশ অধিকৃত সোমালিল্যান্ড এবং ইথিওপিয়ার যুদ্ধ অবসানের পর তিনি রোডেশীয়ায় ফিরে আসেন এবং বিএসএপি-এর উপরের পদগুলোতে দ্রুত পদোন্নতি পেয়েছিলেন। তিনি কেনিয়াতে মাউ মাউ বিদ্রোহ সম্পর্কে পড়াশোনা করেন, এবং লব্ধ জ্ঞান ১৯৫০ এর দশকের শেষের দিকে ব্রিটিশ ন্যায়েসাল্যান্ডে সৃষ্ট বিশৃঙ্খলায় উপর প্রয়োগ করেন। ১৯৬১ সালের মার্চ মাসে ফ্লাওয়ার বিএসএপি-এর ডেপুটি কমিশনার নিযুক্ত হন এবং পরবর্তীতে রোডেশীয়া এবং পরবর্তীকালে জিম্বাবুয়ের কেন্দ্রীয় গোয়েন্দা সংস্থার প্রথম প্রধান হিসেবে দায়িত্ব পালন করেন। সংস্থাটি তিনি তৎকালিন প্রধানমন্ত্রী উইনস্টন ফিল্ডের অধীনে প্রতিষ্ঠিত করেছিলেন। যদিও সংস্থাটির মূল ধারণা ও উদ্যোগ পূর্বসূরি স্যার এডগার হোয়াইটহেড এর কাছ থেকে এসেছিল। নিজেকে ফ্লাওয়ার একজন অ-রাজনৈতিক ব্যক্তি বলে মনে করলেও, তার মাঝে রোডেশীয়া ফ্রন্টের 'কাউবয় এলিমেন্ট' এর প্রতি পক্ষপাতিত্বমূলক ব্যবহার লক্ষ্য করা যায়।  এছাড়া মোজাম্বিকের আদিবাসী ভিত্তিক গেরিলা সংগঠন রেনামো গঠনের সাথে তিনি যুক্ত ছিলেন।

১৯৮০ সালে রবার্ট মুগাবে যখন জিম্বাবুয়ের প্রথম প্রধানমন্ত্রী হন, তখন তার প্রশাসন ফ্লাওয়ারকে সিআইওর প্রধান সহ অন্যান্য শীর্ষ কর্মকর্তাদের বহাল রাখেন। 

তিনি সার্ভিং সিক্রেটলি: এন ইন্টেলিজেন্স চিফ অন রেকর্ড, রোডেশিয়া ইনটু জিম্বাবুয়ে ১৯৬৪-১৯৮১, নামক বইটি রচনা করেন, যার প্রকাশ কাল ১৯৮৭।

## বিতর্ক
মার্চ ১৯৭৫ সালে ফ্লাওয়ার জিম্বাবুয়ের আফ্রিকান ন্যাশনাল ইউনিয়নের নেতা হেরবার্ট চিত্পোর হত্যার আদেশ দেন বলে দাবী করেন জানু জঙ্গি ফে চুং।

অভিযোগ রয়েছে যে, ইয়ান স্মিথ একতরফাভাবে রোডেশীয়ার স্বাধীনতার ঘোষণা দেয়ার পরেও ফ্লাওয়ার ব্রিটিশ সরকারের প্রতি তার আনুগত্য বজায় রাখে এবং এমআই ৬ এর হয়ে স্মিথ প্রশাসনের উপর নজর রাখে। 

২০১১ সালে বিবিসি রেডিও ৪ এ প্রচারিত একটি অনুষ্ঠানে লর্ড ওয়েনের সাক্ষ্য প্রচার করা হয়। যেখানে তিনি (লর্ড ওয়েন) রোডেশীয়ার সিআইওর প্রধান হিসেবে কর্মরত অবস্থায় এমআই ৬ এর হয়ে ব্রিটেনের গুপ্তচর হিসাবে ফ্লাওয়ার কাজ করেছেন বলে সাক্ষ্য প্রদান করেন। তার পাঠানো রোডেশীয়া পরিকল্পনার মাধ্যমে মুগাবে হত্যার গোপন পরিকল্পনা বানচাল করা হয় এবং স্বাধীনতার পর জিম্বাবুয়ের প্রথম প্রধানমন্ত্রী হওয়ার সুযোগ তৈরি করে।

## তথ্যসূত্র

বিষয়শ্রেণী:১৯৮৭-এ মৃত্যু
বিষয়শ্রেণী:শ্বেতাঙ্গ রোডেশীয়
বিষয়শ্রেণী:জিম্বাবুয়ের শ্বেতাঙ্গ ব্যক্তি
বিষয়শ্রেণী:জিম্বাবুয়ের গুপ্তচর
বিষয়শ্রেণী:ব্রিটিশ দক্ষিণ আফ্রিকা পুলিশ কর্মকর্তা
বিষয়শ্রেণী:রোডেশীয়ার রাজনীতিবিদ
বিষয়শ্রেণী:জন্মের বছর অনুপস্থিত
বিষয়শ্রেণী:জিম্বাবুয়ের রাজনীতিবিদ
বিষয়শ্রেণী:কর্ণিশ অভিবাসী
বিষয়শ্রেণী:রোডেশীয়ার ব্রিটিশ অভিবাসী
বিষয়শ্রেণী:১৯১৪-এ জন্ম
বিষয়শ্রেণী:ব্রিটিশ অভিবাসী
সাঈদ হাসান কানন

**সাঈদ হাসান কানন** হলেন একজন বাংলাদেশী সাবেক পেশাদার ফুটবল খেলোয়াড় এবং ম্যানেজার। কানন তার খেলোয়াড়ি জীবনের পুরো সময় ঢাকা মোহামেডান এবং বাংলাদেশ জাতীয় দলের হয়ে একজন গোলরক্ষক হিসেবে খেলেছেন।

১৯৮৫–৮৬ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; ঢাকা মোহামেডানের হয়ে ৮ মৌসুম খেলার পর তিনি অবসর গ্রহণ করেছিলেন। ১৯৯৩ সালে, কানন বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ৩ ম্যাচে অংশগ্রহণ করেছিলেন।

খেলোয়াড়ি জীবনের ইতি টানার পর ২০০৭ সালে, কানন বাংলাদেশ জাতীয় দলের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। বাংলাদেশের হয়ে ১ বছর ম্যানেজারের দায়িত্ব পালন করেছেন। দলগতভাবে, খেলোয়াড় হিসেবে কানন সর্বমোট ৬টি শিরোপা জয়লাভ করেছিলেন, যার সবগুলো ঢাকা মোহামেডানের জয়লাভ করেছিলেন।

## আন্তর্জাতিক ফুটবল
১৯৯৩ সালের ১১ই এপ্রিল তারিখে, কানন জাপানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটিতে বাংলাদেশ ৮–০ গোলের ব্যবধানে পরাজিত হয়েছিল।

অভিষেকের ২৭ দিন পর, ৭ই মে তারিখে তারিখে কানন বাংলাদেশের হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। সংযুক্ত আরব আমিরাতের দুবাইয়ের আল-মাকতুম স্টেডিয়ামে অনুষ্ঠিত শ্রীলঙ্কার বিরুদ্ধে উক্ত ম্যাচে বাংলাদেশ ৩–০ গোলের ব্যবধানে জয়লাভ করেছিল, ম্যাচটিতে তিনি পূর্ণ ৯০- মিনিট খেলেছিলেন। আন্তর্জাতিক ফুটবলে, তার ২ মাসের খেলোয়াড়ি জীবনে তিনি সর্বমোট ৩ ম্যাচে অংশগ্রহণ করেছিলেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:বাংলাদেশ জাতীয় ফুটবল দলের ম্যানেজার
বিষয়শ্রেণী:বাংলাদেশী ফুটবল ম্যানেজার
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:১৯৯০ এশিয়ান গেমসের ফুটবলার
বিষয়শ্রেণী:১৯৬৪-এ জন্ম
বিষয়শ্রেণী:আবাহনী লিমিটেডের (ঢাকা) ফুটবলার
বিষয়শ্রেণী:ফরাশগঞ্জ স্পোর্টিং ক্লাবের ফুটবলার
বিষয়শ্রেণী:ব্রাদার্স ইউনিয়নের ফুটবলার
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:বাংলাদেশী প্রবাসী পুরুষ ফুটবলার
বিষয়শ্রেণী:ভারতে বাংলাদেশী প্রবাসী ক্রীড়াবিদ
বিষয়শ্রেণী:ভারতে প্রবাসী ফুটবলার
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৮৬ এশিয়ান গেমসের ফুটবলার
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:দক্ষিণ এশীয় গেমসে রৌপ্যপদক বিজয়ী বাংলাদেশী
বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী
বিষয়শ্রেণী:ঢাকার ফুটবলার
বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:এশিয়ান গেমসে বাংলাদেশের ফুটবলার
রায়হান হাসান

**রায়হান হাসান** (জন্ম: ১০ সেপ্টেম্বর ১৯৯৪) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ জামাল এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন।

২০১২–১৩ মৌসুমে, বাংলাদেশী ক্লাব শেখ জামালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন। অতঃপর ২০১৬–১৭ মৌসুমে তিনি চট্টগ্রাম আবাহনীতে যোগদান করেছেন। পরবর্তীকালে, তিনি ঢাকা আবাহনীর হয়ে খেলেছেন। ২০২১–২২ মৌসুমে, তিনি ঢাকা আবাহনী হতে বাংলাদেশী ক্লাব শেখ জামালে যোগদান করেছেন।

২০১৪ সালে, রায়হান বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। এরপূর্বে ২০১৩ সালে তিনি বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩৪ ম্যাচে অংশগ্রহণ করেছেন। দলগতভাবে, রায়হান এপর্যন্ত ৬টি শিরোপা জয়লাভ করেছেন, যার মধ্যে ৪টি শেখ জামালের হয়ে এবং ২টি ঢাকা আবাহনীর হয়ে জয়লাভ করেছেন।

## প্রারম্ভিক জীবন
রায়হান হাসান ১৯৯৪ সালের ১০ই সেপ্টেম্বর তারিখে বাংলাদেশের টাঙ্গাইলে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
রায়হান বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৪ সালের ১৫ই সেপ্টেম্বর তারিখে তিনি ২০১৪ এশিয়ান গেমসে আফগানিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৩ ম্যাচে অংশগ্রহণ করেছেন।

২০১৩ সালের ৬ই মার্চ তারিখে, মাত্র ১৮ বছর ৫ মাস ২৫ দিন বয়সে, রায়হান উত্তর মারিয়ানা দ্বীপপুঞ্জের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৫তম মিনিটে আক্রমণভাগের খেলোয়াড় মিঠুন চৌধুরীর বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ৪–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে রায়হান সর্বমোট ৪ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:শেখ জামাল ধানমন্ডি ক্লাবের ফুটবলার
বিষয়শ্রেণী:১৯৯৪-এ জন্ম
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:আবাহনী লিমিটেডের (ঢাকা) ফুটবলার
বিষয়শ্রেণী:আবাহনী লিমিটেডের (চট্টগ্রাম) ফুটবলার
বিষয়শ্রেণী:২০১৪ এশিয়ান গেমসের ফুটবলার
বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:টাঙ্গাইল জেলার ব্যক্তি
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:রহমতগঞ্জ এমএফএস-এর ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:এশিয়ান গেমসে বাংলাদেশের ফুটবলার
মনোজ মুকুন্দ নরবণে

জেনারেল **মনোজ মুকুন্দ নরবণে** (জন্ম : ২২ এপ্রিল ১৯৬০) ভারতীয় সেনাবাহিনীর একজন অবসপ্রাপ্ত জেনারেল। তিনি ভারতের প্রাক্তন সেনাপ্রধান। এর আগে তিনি উপসেনাপ্রধান এবং ইস্টার্ন কমান্ডের অধিনায়ক ছিলেন। ২০১৮ সালের ১ই অক্টোবর তিনি ইস্টার্ন সেনা কমান্ডের জেনারেল অফিসার কমান্ডিং-ইন-চীফ (জিওসি-ইন-সি) এর দায়িত্ব জেনারেল অভয় কৃষ্ণের কাছ থেকে গ্রহণ করেছিলেন।

জেনারেল মনোজের পূর্বে জেনারেল বিপিন রাওয়াত সেনাপ্রধান ছিলেন।

## সামরিক কর্মজীবন
থাম্ব|১৯৮০ সালের জুন মাসে নরবণে ৭ম শিখ লাইট পদাতিক রেজিমেন্টে কমিশন পান।
১৯৮০ সালের জুন মাসে নরবণে ৭ম শিখ লাইট পদাতিক রেজিমেন্টে কমিশন পান। তিনি কাশ্মীর এবং উত্তর-পূর্ব ভারতে কাউন্টার-ইনসার্জেন্সী অপারেশন করেছেন। কাশ্মীরে তিনি রাষ্ট্রীয় রাইফেলসের ব্যাটেলিয়নের অধিনায়কত্ব, একটি পদাতিক ব্রিগেডের অধিনায়ত্ব করেছেন। আসাম রাইফেলসের ইন্সপেক্টর জেনারেল (নর্থ) ছিলেন তিনি। এছাড়াও তিনি একটি কোরের অধিনায়ক, দিল্লী এরিয়ার এরিয়া কমান্ডার এবং সেনা প্রশিক্ষণ কমান্ডের কমান্ডার ছিলেন। তিনি আর্মি ওয়ার কলেজ (ভারত) এর ইন্সট্রাক্টর ছিলেন এবং মায়ানমারে ভারতের ডিফেন্স এ্যাটাচি হিসেবে কাজ করেছেন।

দীর্ঘ সেনা জীবনে নরবান ২০১৯ সালে পরম বিশিষ্ট সেবা পদক, ২০১৭ তে অতি বিশিষ্ট সেবা পদক এবং ২০১৫ সালে সেনা পদক এবং বিশিষ্ট সেবা পদক পেয়েছিলেন।

## তথ্যসূত্র

বিষয়শ্রেণী:ভারতীয় জেনারেল
বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পরম বিশিষ্ট সেবা পদক প্রাপক
বিষয়শ্রেণী:জাতীয় প্রতিরক্ষা একাডেমি (ভারত) এর প্রাক্তন শিক্ষার্থী
বিষয়শ্রেণী:সেনাবাহিনী প্রধান (ভারত)
বিষয়শ্রেণী:অতি বিশিষ্ট সেবা পদক প্রাপক
বিষয়শ্রেণী:ভারতীয় সামরিক একাডেমী প্রাক্তন শিক্ষার্থী
বিষয়শ্রেণী:সেনা পদক প্রাপক
মোহাম্মদ মিন্টু শেখ

**মোহাম্মদ মিন্টু শেখ** (জন্ম: ২৯ জানুয়ারি ১৯৯০; **মিন্টু শেখ** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন।

২০০৯–১০ মৌসুমে, বাংলাদেশী ক্লাব ফেনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। পরবর্তী মৌসুমে তিনি ঢাকা আবাহনীতে যোগদান করেছেন। ঢাকা আবাহনীতে মাত্র ১ মৌসুম অতিবাহিত করার পর পুনরায় ফেনীর সাথে চুক্তি স্বাক্ষর করেছেন। পরবর্তীকালে, তিনি ঢাকা মোহামেডানের হয়ে খেলেছেন।

২০১০ সালে, মিন্টু বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৬ ম্যাচে অংশগ্রহণ করেছেন। দলগতভাবে, মিন্টু এপর্যন্ত ১টি শিরোপা জয়লাভ করেছেন, যা তিনি ঢাকা আবাহনীর হয়ে জয়লাভ করেছেন।

## প্রারম্ভিক জীবন
মোহাম্মদ মিন্টু শেখ ১৯৯০ সালের ২৯শে জানুয়ারি তারিখে বাংলাদেশের মাগুরায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১০ সালের ১৬ই জানুয়ারি তারিখে, মাত্র ১৯ বছর ১১ মাস ১৯ দিন বয়সে, মিন্টু তাজিকিস্তানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে মিন্টু সর্বমোট ৩ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:মাগুরা জেলার ব্যক্তি
বিষয়শ্রেণী:ফেনী সকার ক্লাবের খেলোয়াড়
বিষয়শ্রেণী:শেখ রাসেল ক্রীড়া চক্রের ফুটবলার
বিষয়শ্রেণী:২০১০ এশিয়ান গেমসের ফুটবলার
বিষয়শ্রেণী:শেখ জামাল ধানমন্ডি ক্লাবের ফুটবলার
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:খুলনা বিভাগের ফুটবলার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:১৯৮৯-এ জন্ম
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:এশিয়ান গেমসে বাংলাদেশের ফুটবলার
গাণিতিক ভেলকি

থাম্ব|গাণিতিক সঠিক সূত্র
গণিতের আলোচনায় প্রায়ই কিছু ভুল ও অসংগত গাণিতিক প্রমাণ প্রদর্শিত হয় এবং কখনও কখনও যেগুলো সংগৃহীতও হয় যাকে বলা হয় গাণিতিক ভেলকি বা প্রবঞ্চনা। ইংরেজিতে বলা হয় *ম্যাথমেটিক্যাল ফ্যালাসি* (Mathematical Fallacy)। সমস্যা সমাধানের ক্ষেত্রে গাণিতিক ভুল ও গাণিতিক ভেলকি এক নয়, এদের মধ্যে সুস্পষ্ট পার্থক্য আছে।
গাণিতিক সমস্যা সমাধানের ক্ষেত্রে ভুল হলে একটি অসিদ্ধ প্রমাণ বা ফলাফল আসে কিন্তু ভেলকির ক্ষেত্রে প্রমাণ উপস্থাপনে প্রচ্ছন্ন ভুল পদ্ধতি অনুসরণ করা হয় যা কিনা দুর্বোধ্য বা সহজে চোখে পড়ে না।

## সাঙ্ঘাতিক ভেলকি
ভুল পদ্ধতি অনুসরণ করে সঠিক ফলাফল উপস্থাপনেরও যথেষ্ট উদাহরণ রয়েছে। ফলাফল সঠিক হলেও অঙ্কের পুরো পদ্ধতিটিই অসংগতিপূর্ণ। উদাহরণস্বরূপ নিচের হিসাবটি করা যাক (কাটাকাটি হিসাব) 
\frac{16}{64} = \frac{16\!\!\!/}{6\!\!\!/4}=\frac{1}{4}
## শূণ্য দ্বারা ভাগ
শূন্য দ্বারা ভাগের মাধ্যমে সৃষ্ট অনেক ভেলকির উদাহরণ রয়েছে। তার মধ্যে একটি হলো ১=২ প্রমাণ করা।
# ধরি *a* ও *b* সমান, এবং উভয়ই অশূন্য সংখ্যা 
#:a = b
# উভয় পক্ষকে *a* দিয়ে গুণ
#:a^2 = ab
# উভয় পক্ষ থেকে *b*2 বিয়োগ
#:a^2 - b^2 = ab - b^2
# উভয় পাশেই গুণনীয়ক নির্ণয়: বামপাশে বর্গরাশির গুণনীয়ক নির্ণয়, ডানপাশে *b* কমন নিয়ে
#:(a - b)(a + b) = b(a - b)
# উভয় পক্ষকে (*a* − *b*) দ্বারা ভাগ
#:a + b = b
# *a* = *b* হওয়ায় *a* এর স্থলে *b* বসাই
#:b + b = b
# বামপাশের রাশিদ্বয় যোগ করি
#:2b = b
# উভয় পক্ষকে *b* দ্বারা ভাগ করি
#:2 = 1
:*[[Q.E.D.]]*

৫ম লাইনে রয়েছে মারাত্মক অসংগতি ও গাণিতিক ভুল: ৪র্থ লাইন থেকে ৫ম লাইনে যাওয়ার সময় উভয় পক্ষকে *a*&nbsp;−&nbsp;*b* দ্বারা ভাগ করা হয়, কিন্তু *a*&nbsp;=&nbsp;*b* হওয়ায় a-b=0। আর ০ দ্বারা ভাগ করা অসিদ্ধ ও অবৈধ।

## তথ্যসূত্র

বিষয়শ্রেণী:হর্ষগণিত
মিঠুন চৌধুরী

**মিঠুন চৌধুরী** (জন্ম: ১০ ফেব্রুয়ারি ১৯৮৯) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলে থাকেন।

২০০৮–০৯ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; চট্টগ্রাম আবাহনীর হয়ে তিনি ১৭টি গোল করেছেন। অতঃপর ২০১০–১১ মৌসুমে তিনি শেখ জামালে যোগদান করেছেন। শেখ জামালে ১ মৌসুম অতিবাহিত করার পর মুক্তিযোদ্ধা সংসদের সাথে চুক্তি স্বাক্ষর করেছেন। পরবর্তীকালে, তিনি চট্টগ্রাম আবাহনী এবং শেখ রাসেলের হয়ে খেলেছেন। সর্বশেষ ২০১৭–১৮ মৌসুমে, তিনি শেখ রাসেল হতে ঢাকা মোহামেডানে যোগদান করেছেন।

২০০৯ সালে, মিঠুন বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২০ ম্যাচে ২টি গোল করেছেন। দলগতভাবে, মিঠুন এপর্যন্ত ১টি শিরোপা জয়লাভ করেছেন, যা তিনি শেখ জামালের হয়ে জয়লাভ করেছেন।

## প্রারম্ভিক জীবন
মিঠুন চৌধুরী ১৯৮৯ সালের ১০ই ফেব্রুয়ারি তারিখে বাংলাদেশের নারায়ণগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০০৯ সালের ৮ই ডিসেম্বর তারিখে, মাত্র ২০ বছর ৯ মাস ২৯ দিন বয়সে, মিঠুন শ্রীলঙ্কার বিরুদ্ধে ২০০৯ সাফ চ্যাম্পিয়নশিপের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৬৮তম মিনিটে আক্রমণভাগের খেলোয়াড় জাহিদ হাসান এমিলির বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে মিঠুন মাত্র ১ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ৭ মাস ২১ দিন পর, বাংলাদেশের জার্সি গায়ে প্রথম গোলটি করেন; ২০১১ সালের ২৮শে জুলাই তারিখে, লেবাননের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

## পরিসংখ্যান
### আন্তর্জাতিক

### আন্তর্জাতিক গোল

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নারায়ণগঞ্জ জেলার ব্যক্তি
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:বাংলাদেশী হিন্দু
বিষয়শ্রেণী:আবাহনী লিমিটেডের (ঢাকা) ফুটবলার
বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার
বিষয়শ্রেণী:শেখ জামাল ধানমন্ডি ক্লাবের ফুটবলার
বিষয়শ্রেণী:শেখ রাসেল ক্রীড়া চক্রের ফুটবলার
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:ফরাশগঞ্জ স্পোর্টিং ক্লাবের ফুটবলার
বিষয়শ্রেণী:২০০৬ এশিয়ান গেমসের ফুটবলার
বিষয়শ্রেণী:২০১০ এশিয়ান গেমসের ফুটবলার
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:ঢাকার ফুটবলার
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:এশিয়ান গেমসে বাংলাদেশের ফুটবলার
আমিন জুট মিলস লিমিটেড

**আমিন জুট মিলস লিমিটেড** বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার অন্যতম প্রধান পাটকল।

## অবস্থান
এই পাটকলটি বাংলাদেশের দক্ষিণ-পূর্বাঞ্চলের চট্টগ্রাম বিভাগের বিভাগীয় শহর চট্টগ্রামের ষোলশহর শিল্পাঞ্চলে অবস্থিত।

## ইতিহাস
এই শিল্প প্রতিষ্ঠানটি ১৯৫৪ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।

## অবকাঠামো
এই বৃহদায়তন শিল্প-কমপ্লেক্সটি ৭৯ একর জায়গা জুড়ে অবস্থিত।

## কর্মরত শ্রমিক ও ব্যবস্থাপনা
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে প্রায় সাড়ে তিনহাজার শ্রমিক-কর্মকর্তা কর্মরত আছে।

## উৎপাদন ক্ষমতা
এই মিলে রয়েছে ১৬৬ হেসিয়ান, ২৭৫ সেকিং, ৩৩ সিবিসি ও ১,৩৪৪ অন্যান্য লুম এবং গড়ে এর মাসিক উৎপাদন ক্ষমতা ১৮৫ মেট্রিক টন হেসিয়ান, ৯৯৩ মেট্রিক টন সেকিং, ৭২ মেট্রিক টন সিবিসি ও ১৪৪ মেট্রিক টন অন্যান্য লুম।

## উৎপাদিত পণ্য
* কাপড়
* থলে

## আমিন জুট মিলস্ সরকারি উচ্চ বিদ্যালয়

**আমিন জুট মিলস্ সরকারি উচ্চ বিদ্যালয়** চট্টগ্রামে অবস্থিত একটি সরকারি নিম্ন মাধ্যমিক বিদ্যালয়। বিদ্যালয়টি ১৯৯৫ খ্রিষ্টাব্দে  প্রতিষ্ঠিত হয় এবং ২০২৫ সালের মার্চে জাতীয়করণ করা হয়। এটি পাঁচলাইশের আমিন কলোনিতে অবস্থিত।

### ইতিহাস
বিদ্যালয়টি আমিন জুট মিলস লিমিটেড-এর শ্রমিক, কর্মচারী, কর্মকর্তা এবং স্থানীয় বাসিন্দাদের সন্তানদের শিক্ষার সুযোগ নিশ্চিত করার লক্ষ্যে প্রতিষ্ঠিত হয়। এটি আমিন জুট মিলস্ লিমিটেড কর্তৃক পরিচালিত একটি স্বায়ত্তশাসিত প্রতিষ্ঠান ছিল। বিদ্যালয়টির প্রাথমিক শাখা চালু হয় ১৯৬৮ সালে এবং নিম্ন মাধ্যমিক শাখা চালু হয় ১৯৯৫ সালে। পরবর্তীতে আমিন জুট মিলস্ লিমিটেড বন্ধ হয়ে যাওয়ার প্রেক্ষাপটে, তৎকালীন প্রধানমন্ত্রী শেখ হাসিনা বিদ্যালয়টি সরকারিকরণের নির্দেশ দেন। ২০২৫ সালের মার্চে বিদ্যালয়টি জাতীয়করণ করা হয়।

## আরও দেখুন
* বাংলাদেশ পাটকল করপোরেশন;
* বাংলাদেশের পাটকলগুলোর তালিকা।

## তথ্যসূত্র

## বহিঃসংযোগ
* আমিন জুট মিলস লিমিটেড - বাংলাদেশ পাটকল করপোরেশন'এর তথ্য বাতায়নে।

বিষয়শ্রেণী:১৯৫৪-এ প্রতিষ্ঠিত
বিষয়শ্রেণী:বাংলাদেশের পাটকল
উইল্ট চেম্বারলিন

**উইল্ট নরমান চেম্বারলিন** ( ২১ আগস্ট ১৯৩৬ - ১২ অক্টোবর ১৯৯৯) একজন মার্কিন বাস্কেটবল খেলোয়াড় ছিলেন এবং সেন্টার পজিশনে খেলতেন। তাঁকে চেম্বারলিনের ইতিহাসের শ্রেষ্ঠ বাস্কেটবল খেলোওয়ার হিসাবে ধরা হয়।  তিনি ন্যাশনাল বাস্কেটবল এসোশিয়েশন এর ফিলাডেলফিয়া/সান ফ্রান্সিসকো ওয়ারিওর্স,দা ফিলাডেলফিয়া ৭৬ ইয়ারএস এবং দা লস এঞ্জেলেস লেকার্স এর হয়ে খেলতেন। NBA(National Basketball Association) এ খেলার পূর্বে তিনি ইউনিভার্সিটি অফ কানাস এবং হার্লেম গ্লোবেট্রোটার্স এর হয়ে খেলেছিলেন।চেম্বারলিন লম্বায় ছিলেন ৭ ফুট ১ ইঞ্চি(২.১৬ মিটার) এবং ওজনে ভারী,২৭৫ পাউন্ড হওয়ার পূর্বে সদ্য সৈন্য হিসেবে ওজন ছিলো ২৫০(১১০ কেজি) পাউন্ড  এবং লেকারদের সাথে অবশেষে ওজন দাড়িয়েছিলো ৩০০ পাউন্ডে(১৪০ কেজি)।

স্কোর, রিবাউন্ডিং এবং স্থায়িত্ব বিভাগে চেম্বারলিনের অনেক (এন বি এ) রেকর্ড রয়েছে।তিনিই একমাত্র খেলোওয়ার যিনি এন বি এ একক গেমে ১০০ পয়েন্ট এবং এক মৌসুমে ৪০ এবং ৫০ পয়েন্ট এর গড় করেছিলেন।তিনি ৭ সেঞ্চুরি,১১ রিবাউন্ডিং,৯ টি শেরোপা জিতেছেন এবং একবার দলের নেতৃত্ব দিয়েছেন।চেম্বারলিন একমাত্র খেলোওয়ার যিনি এন বি এ ইতিহাসে এক সিজনে গড়ে কমপক্ষে ৩০ পয়েন্ট এবং প্রতি খেলায় ২০ রিবন্ডস করেছেন,যা তিনি সাত বার করেছেন।তিনি এনবিএ ক্যারিয়ারের পুরো পর্বে প্রতি খেলায় কমপক্ষে ৩০ পয়েন্ট এবং ২০ রিবাউন্ড গড়তে একমাত্র প্লেয়ার।যদিও তিনি প্লেওফ এ ক্ষতির সম্মুখিন হন, চেম্বারলিনের একটি সফল ক্যারিয়ার ছিলো,২টি এনবিএ চ্যাম্পিয়ন্শিপ জিতেছিলেন,টানা চারবার সবচেয়ে মূল্যবান খেলোওয়ার এর সম্মাননা পেয়েছিলেন,পেয়েছিলেন রকি অফ দা ইয়ার সম্মাননাও,একবার পেয়েছিলেন এনবিএ ফাইনাল এমভিপি সম্মাননা,তিনি থার্টিন অল স্ট্রার গেমে এবং টেন অল-এনবিএ ফার্স্ট এন্ড সেকেন্ড দলে নির্বাচিত হয়েছিলেন ।পরবর্তিকালে ১৯৭৮ সালে তিনি নাইসমিথ মেমোরিয়াল বাস্কেটবল হল অফ ফেইম এ সন্নিবেশিত হয়েছিলেন,নির্বাচিত হয়েছিলেন ১৯৮০ এর এনবিএ এর ৩৫ তম বার্ষিকি দলেও,তিনি ১৯৯৬ সালে এনবিএ এর ইতিহাসের সেরা ৫০ জন খেলোওয়ারের তালিকায় নির্বাচিত হন। 

## তথ্যসূত্র

## বহিঃসংযোগ

* Basketball-Reference.com: Wilt Chamberlain (as a coach) 
* 
* University of Kansas Men's Basketball
* NBA History: Wilt Chamberlain Summary
* 4th Quarter Radio Broadcast of Wilt's 100 Point Game 
* "Wilt's Big Night", Weekend America, American Public Media, June 4, 2005, How the 100-point game almost went un-recorded.
* 
* Image of Wilt Chamberlain making a dunk during a Los Angeles Lakers vs Milwaukee Bucks game, 1971.  Los Angeles Times Photographic Archive (Collection 1429). UCLA Library Special Collections, Charles E. Young Research Library, University of California, Los Angeles.

বিষয়শ্রেণী:১৯৩৬-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:মার্কিন বাস্কেটবল খেলোয়াড়
বিষয়শ্রেণী:মার্কিন ভলিবল খেলোয়াড়
বিষয়শ্রেণী:মার্কিন পুরুষ বাস্কেটবল খেলোয়াড়
বিষয়শ্রেণী:সেন্টার্স (বাস্কেটবল)
জাবেদ খান

**মোহাম্মদ জাবেদ খান** (জন্ম: ২৫ জানুয়ারি ১৯৯৬; **জাবেদ খান** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ফর্টিস এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন।

২০১৭–১৮ মৌসুমে, বাংলাদেশী ক্লাব শেখ জামালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করেছেন; শেখ জামালের হয়ে তিনি ১৭ ম্যাচে ১টি গোল করেছেন। অতঃপর ২০১৮–১৯ মৌসুমে তিনি সাইফে যোগদান করেছেন। পরবর্তীকালে তিনি শেখ জামালের হয়ে খেলেছেন। ২০২২–২৩ মৌসুমে, তিনি শেখ জামাল হতে বাংলাদেশী ক্লাব ফর্টিসে যোগদান করেছেন।

২০১৮ সালে, জাবেদ বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১টি ম্যাচে অংশগ্রহণ করেছেন।

## প্রারম্ভিক জীবন
মোহাম্মদ জাবেদ খান ১৯৯৬ সালের ২৫শে জানুয়ারি তারিখে বাংলাদেশের নরসিংদীতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১৮ সালের ৫ই অক্টোবর তারিখে, মাত্র ২২ বছর ৮ মাস ১১ দিন বয়সে, জাবেদ ফিলিপাইনের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৮তম মিনিটে মধ্যমাঠের খেলোয়াড় মাসুক মিয়া জনির বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে জাবেদ মাত্র ১ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:ফর্টিস ফুটবল ক্লাবের খেলোয়াড়
বিষয়শ্রেণী:নরসিংদী জেলার ব্যক্তি
বিষয়শ্রেণী:সাইফ স্পোর্টিং ক্লাবের ফুটবলার
বিষয়শ্রেণী:শেখ জামাল ধানমন্ডি ক্লাবের ফুটবলার
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:আবাহনী লিমিটেডের (চট্টগ্রাম) ফুটবলার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার
বিষয়শ্রেণী:বাংলাদেশ পুলিশ ফুটবল ক্লাবের খেলোয়াড়
বিপলু আহমেদ

**বিপলু আহমেদ** (জন্ম: ৫ মে ১৯৯৯) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলে থাকেন।

২০১৭–১৮ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; ঢাকা মোহামেডানের হয়ে তিনি ১৮ ম্যাচে ২টি গোল করেছেন। অতঃপর ২০১৮–১৯ মৌসুমে তিনি শেখ রাসেলে যোগদান করেছেন। ২০১৯–২০ মৌসুমে, তিনি শেখ রাসেল হতে বাংলাদেশী ক্লাব বসুন্ধরা কিংসে যোগদান করেছেন।

২০১৮ সালে, বিপলু বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩৪ ম্যাচে ৩টি গোল করেছেন।

দলগতভাবে, বিপলু এপর্যন্ত ২টি শিরোপা জয়লাভ করেছেন, যার সবগুলো বসুন্ধরা কিংসের হয়ে জয়লাভ করেছেন।

## প্রারম্ভিক জীবন
বিপলু আহমেদ ১৯৯৯ সালের ৫ই মে তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
বিপলু বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৮ সালের ১৪ই আগস্ট তারিখে তিনি ২০১৮ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৪ ম্যাচে অংশগ্রহণ করেছেন।

২০১৮ সালের ২৭শে মার্চ তারিখে, মাত্র ১৮ বছর ১০ মাস ২৩ দিন বয়সে, বিপলু লাওসের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় মামুনুল ইসলামের বদলি খেলোয়াড় হিসেবে তিনি মাঠে প্রবেশ করেন। ম্যাচটি ২–২ গোলে ড্র হয়েছিল। বাংলাদেশের হয়ে অভিষেকের বছরে বিপলু সর্বমোট ৭ ম্যাচে ১টি গোল করেছেন। জাতীয় দলের হয়ে অভিষেকের ৬ মাস ৫ দিন পর, বাংলাদেশের জার্সি গায়ে প্রথম গোলটি করেন; ১লা অক্টোবর তারিখে, লাওসের বিরুদ্ধে ম্যাচের একমাত্র এবং জয়সূচক গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

## পরিসংখ্যান
### আন্তর্জাতিক

### আন্তর্জাতিক গোল

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শেখ রাসেল ক্রীড়া চক্রের ফুটবলার
বিষয়শ্রেণী:পুরুষ ফুটবল উইঙ্গার
বিষয়শ্রেণী:সিলেট জেলার ব্যক্তি
বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:ফর্টিস ফুটবল ক্লাবের খেলোয়াড়
বিষয়শ্রেণী:বসুন্ধরা কিংসের ফুটবলার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:আরামবাগ ক্রীড়া সংঘের ফুটবলার